CELEX: 32021D1200
Language: lt
Date: 1626652800000
Title: Tarybos sprendimas (BUSP) 2021/1200 2021 m. liepos 19 d. kuriuo pratęsiamas Europos Sąjungos karinio komiteto pirmininko įgaliojimų terminas ir paskiriamas sekantis Europos Sąjungos karinio komiteto pirmininkas

2021 7 21   
               
               
                  LT
               
               
                  Europos Sąjungos oficialusis leidinys
               
               
                  L 259/6
               
            
         TARYBOS SPRENDIMAS (BUSP) 2021/1200
         2021 m. liepos 19 d.
         kuriuo pratęsiamas Europos Sąjungos karinio komiteto pirmininko įgaliojimų terminas ir paskiriamas sekantis Europos Sąjungos karinio komiteto pirmininkas
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 240 straipsnį,
         atsižvelgdama į 2001 m. sausio 22 d. Tarybos sprendimą 2001/79/BUSP dėl Europos Sąjungos karinio komiteto įsteigimo (1), ypač į jo 3 straipsnį,
         kadangi:
         
                     (1)
                  
                  
                     pagal Sprendimą 2001/79/BUSP Europos Sąjungos karinio komiteto (toliau – Karinis komitetas) pirmininką turi skirti Taryba Karinio komiteto, kuris susitinka gynybos vadovų lygiu, teikimu. Pagal tą sprendimą Karinio komiteto pirmininkas skiriamas trejų metų kadencijai, jei Taryba nenusprendžia kitaip;
                  
               
                     (2)
                  
                  
                     2018 m. vasario 20 d. Taryba savo Sprendimu (BUSP) 2018/297 (2) paskyrė generolą Claudio GRAZIANO Karinio komiteto pirmininku trejų su puse metų laikotarpiui (išimties tvarka) nuo 2018 m. lapkričio 6 d.;
                  
               
                     (3)
                  
                  
                     2021 m. gegužės 19 d. Karinio komiteto posėdyje gynybos vadovų lygiu buvo rekomenduota Karinio komiteto pirmininku paskirti generolą Robert BRIEGER trejų metų laikotarpiui, prasidedančiam 2022 m. birželio 1 d.;
                  
               
                     (4)
                  
                  
                     todėl generolo Claudio GRAZIANO kaip Karinio komiteto pirmininko įgaliojimų terminas turėtų būti pratęstas iki generolo Robert BRIEGER įgaliojimų pradžios;
                  
               
                     (5)
                  
                  
                     generolas Robert BRIEGER turėtų būti paskirtas Karinio komiteto pirmininku laikotarpiui nuo 2022 m. birželio 1 d. iki 2025 m. gegužės 31 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos karinio komiteto pirmininko generolo Claudio GRAZIANO įgaliojimų terminas pratęsiamas iki 2022 m. gegužės 31 d.
         
         
            2 straipsnis
            Generolas Robert BRIEGER skiriamas Europos Sąjungos karinio komiteto pirmininku laikotarpiui nuo 2022 m. birželio 1 d iki 2025 gegužės 31 d.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. liepos 19 d.
            
               
                  Tarybos vardu
               
               
                  Pirmininkė
               
               J. PODGORŠEK
            
         
         
            (1)  OL L 27, 2001 1 30, p. 4.
         
            (2)  2018 m. vasario 20 d. Tarybos sprendimas (BUSP) 2018/297, kuriuo skiriamas Europos Sąjungos karinio komiteto pirmininkas (OL L 56, 2018 2 28, p. 33).